CELEX: 62014CN0403
Language: sk
Date: 2014-08-25 00:00:00
Title: Vec C-403/14: Návrh na začatie prejudiciálneho konania, ktorý podal Administrativen săd – Varna (Bulharsko) 25. augusta 2014 – „Vekos Trade“ AD/Direktor na Direkcija „Obžalvane i danačno-osiguritelna praktika“, Varna, pri Centralno Upravlenie na Nacionalnata agencija za prichodite

10.11.2014   
            
            
               SK
            
            
               Úradný vestník Európskej únie
            
            
               C 395/24
            
         
      Návrh na začatie prejudiciálneho konania, ktorý podal Administrativen săd – Varna (Bulharsko) 25. augusta 2014 – „Vekos Trade“ AD/Direktor na Direkcija „Obžalvane i danačno-osiguritelna praktika“, Varna, pri Centralno Upravlenie na Nacionalnata agencija za prichodite
      (Vec C-403/14)
      (2014/C 395/30)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen săd – Varna
      
         Účastníci konania pred vnútroštátnym súdom
      
      
         Žalobkyňa:„Vekos Trade“ AD
      
         Žalovaný: Direktor na Direkcija „Obžalvane i danačno-osiguritelna praktika“, Varna, pri Centralno Upravlenie na Nacionalnata agencija za prichodite
      
         Prejudiciálne otázky
      
      
                  1.
               
               
                  Sú zásady daňovej neutrality, proporcionality a ochrany legitímnej dôvery porušené správnou praxou a judikatúrou, podľa ktorých je predávajúci (odosielateľ podľa zmluvy o preprave) povinný preukázať pravosť podpisu nadobúdateľa a to, či podpis pochádza od osoby, ktorá zastupuje spoločnosť nadobúdateľa, jej zamestnanca so zodpovedajúcou funkciou alebo splnomocnenca?
               
            
                  2.
               
               
                  Má článok 138 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (1) v prípade, o aký ide vo veci samej, priamy účinok a môže ho vnútroštátny súd priamo uplatniť?
               
            
         (1)  Ú. v. EÚ L 347, s. 1.